**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.11.2018, ora 08.00 – 23.11.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 23.11.2018, ora 7.00**

**RÂURI**

**Debitele au fost** **în creștere,** ca urmare a efectului combinat al precipitațiilor lichide slabe căzute în interval, cedării apei din stratul de zăpadă și propagării pe râurile din bazinele hidrografice: Someșul Mic, Crasna, Barcău, Crișuri, Arieș, Timiș, Bârzava, Moravița, Caraș, Nera, Cerna, cursurile mijlocii și inferioare ale Jiului, Buzăului, Trotușului, cursurile inferioare ale râurilor: Vedea, Râmnicu Sărat, Putna și relativ staționare pe celelalte râuri.

Creșteri de niveluri și debite ca urmare a precipitațiilor slabe cantitativ căzute în interval şi cedării apei din stratul de zăpadă s-au mai înregistrat și pe unele râuri mici din nordul și centrul țării.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe Someșul Mic, cursul superior al Sucevei, pe Moldova, pe cursul superior şi mijlociu al Trotuşului, cursul mijlociu al Siretului şi mai mici (10-30% din mediile multianuale lunare) pe râurile din bazinele hidrografice: Tur, Lăpuș, Moravița, Cerna, Bârlad, Jijia, pe unii afluenţi din bazinele hidrografice Crișul Negru (Valea Roșie, Holod, Teuz), Crișul Alb (Bănești, Sighișoara) şi Mureș (Luț, Comlod, Vișa, Secaș, Râul Mare, Râul Galben).

Formaţiunile de gheaţă (gheață la maluri) prezente în bazinele superioare ale Mureșului, Oltului și Trotușului s-au menținut fără modificări importante.

**Nivelurile** pe râuri la staţiile hidrometrice **se situează sub** **COTELE DE ATENŢIE**.

**Debitele vor fi, în general, staţionare**, exceptând cursurile inferioare ale râurilor: Someș, Crasna, Barcău, Crișuri, Mureș, Timiș, Bârzava, Moravița, Caraș, Nera, Cerna, Jiu, unde vor fi în creştere prin propagare.

Formaţiunile de gheaţă se vor menține fără modificări importante.

**Nivelurile** pe râuri la staţiile hidrometrice **se vor situa sub** **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 22-23.11.2018 **a fost staționar, având valoarea de 2350 m3/s**, sub media multianuală a lunii **noiembrie (4650 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi** **în creștere (2450 m3/s).**

În aval de Porţile de Fier debitele vor fi în creștere pe sectorul Gruia – Calafat și în scădere pe sectorul Bechet - Tulcea.

**2.** **Situaţia meteorologică în intervalul 22.11.2018, ora 08.00 –23.11.2018, ora 06.00**

**În ţară,** vremea s-a menținut deosebit de rece în regiunile extracarpatice, unde valorile termice diurne s-au situat în marea lor majoritate cu 6...8 grade mai coborâte decât cele climatologic specifice datei, în timp ce în restul teritoriului au fost ușor mai scăzute decât cele normale. Cerul a fost noros, iar temporar, îndeosebi în prima parte a intervalului, s-au semnalat precipitații slabe. La munte și cu totul izolat în sudul Moldovei a nins, în Oltenia, local în Muntenia și pe spații mici în Dobrogea s-au semnalat precipitații mixte, local în Transilvania au fost mai ales ploi, iar în Maramureș, în cea mai mare parte a Crișanei și local în Banat a plouat. La ora 20.00, grosimea stratului de zăpadă măsurat pe platformele stațiilor meteorologice, deși în scădere față de intervalul anterior, a continuat să fie prezent în cea mai mare parte a Moldovei și a fost de până la 29 cm în județul Iași- la stația Cotnari, dar local și la munte de până la 29 cm în Masivul Ceahlău. Vântul a suflat slab și moderat, cu unele intensificări ziua în regiunile sud-estice, în special în zona Deltei Dunării. Temperaturile maxime s-au încadrat între -4 grade la Darabani și 8 grade la Alba-Iulia și Baia Mare, iar la ora 06.00, se înregistrau -7 grade la Cotnari și Târgu Neamț și 5 grade la Holod, Arad, Vărădia de Mureș, Timișoara, Baia Mare, Supuru de Jos, Chișineu- Criș, Gurahonț, Sânnicolau Mare, Deva, Sebeș, Zalău, Ștei, Țebea, Lugoj, Satu Mare și Jimbolia. În zonele joase, în special din sudul și estul teritoriului, pe arii în general restrânse a fost ceață, în primele ore ale zilei și din nou noaptea.

**Observaţie:** începând de ieri, de la ora 6.00, au fost în vigoare 8 mesaje privind fenomene meteorologice periculoase imediate dintre care 7 mesaje au vizat ceața și au fost emise de CNPM pentru Muntenia, iar 1 mesaj a fost pentru intensificări ale vântului, fiind emis de SRPV Constanța.

**La Bucureşti,** vremea s-a menținut deosebit de rece. Cerul a fost noros, iar temporar, în special în prima parte a zilei, s-au semnalat precipitații slabe mixte. Vântul a suflat moderat în prima parte a intervalului, apoi a slăbit în intensitate devenind slab. Temperatura maximă, cu până la 6 grade mai coborâtă decât cea climatologic specifică datei, a fost de 2 grade la Afumați și 3 grade la Băneasa și Filaret, iar la ora 06.00 era 1 grad la stațiile Băneasa și Filaret.

**3. Prognoza meteorologică în intervalul 23.11.2018, ora 08.00 –24.11.2018, ora 08.00**

**În ţară,** vremea va fi în continuare deosebit de rece în regiunile extracarpatice, în timp ce în restul teritoriului valorile termice se vor situa în general în jurul celor normale în această perioadă din an. Temperaturile maxime se vor încadra între -3...-2 grade în Moldova și 8...9 grade în Banat, Crișana și sud-vestul Transilvaniei, iar cele minime vor fi cuprinse în general între -8 și 2 grade. Cerul va avea înnorări, iar trecător și izolat vor fi posibile precipitații slabe predominant sub formă de ploaie sau burniță ce vor putea favoriza depuneri de polei în estul țării. Vântul va sufla slab și moderat. În zonele joase pe arii restrânse va fi ceață, asociată și cu depunere de chiciură, dimineața și în special pe parcursul nopții.

**La Bucureşti,** vremea se va menține deosebit de rece. Temperatura maximă va fi de 3...4 grade, iar cea minimă de -4...-2 grade. Cerul va avea înnorări, iar noaptea vor fi condiții de ceață. Vântul va sufla slab până la moderat.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la data de 21.11.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE